16. ΑΝΑΓΚ. ΝΟΜΟΣ υπ’ αριθ. 434 της 29/30 Μαΐου 1968 (ΦΕΚ Α’ 122) Περί της τύχης της περιουσίας των διαλυθέντων εργατικών επαγγελματικών σωματείων. Άρθρ.1.-1.Η περιουσία εκάστου των υπό της στρατιωτικής αρχής, ενεργούσης κατά τας διατάξεις του Νόμου «περί καταστάσεως πολιορκίας», διαλυθέντων εργατικών επαγγελματικών σωματείων περιέρχεται κατά σειράν: α)Εις το εν τω αυτώ τόπω εδρεύον κατά την έναρξιν ισχύος του παρόντος Νόμου έτερον εκ της αυτής επαγγελματικής τάξεως, ομοίου ή εν ελλείψει παρεμφερούς σκοπού επαγγελματικόν σωματείον, β)τοιούτου μη υπάρχοντος, εις την εις ην υπήγετο το διαλυθέν σωματείον ανωτέρου βαθμού κατά σειράν ομοιοεπαγγελματικήν ή τοπικήν οργάνωσιν (ομοσπονδίαν, εργατικόν κέντρον), ή, εάν εις ουδεμίαν ανήκεν, εις την Γενικήν Συνομοσπονδίαν Εργατών Ελλάδος. 2.Περί της συνδρομής των όρων περιελεύσεως, κατά τους ορισμούς της προηγουμένης παραγράφου, της περιουσίας διαλυθέντος εργατικού επαγγελματικού σωματείου εις έτερον τοιούτον οιουδήποτε βαθμού, αποφαίνεται, τη αιτήσει του αρμοδίου κατά Νόμον Νομάρχου, παντός δυναμένου να έχη άμεσον ή έμμεσον, ή επαγγελματικόν, συμφέρον ετέρου σωματείου, ή τέλος παντός έχοντος έννομον συμφέρον φυσικού ή νομικού προσώπου, το Πρωτοδικείον της έδρας του διαλυθέντος σωματείου, δικάζον κατά την επ’ αναφορά διαδικασίαν. 3.Το κατά την προηγουμένην παράγραφον αρμόδιον δικαστήριον αποφασίζει και ποίον εκ των τηρούντων τας ανωτέρω προϋποθέσεις σωματείον δέον να προκριθή ως διάδοχον του διαλυθέντος,  Σελ.30 (ε) Τεύχος Δ91-Σελ. 72 εξετάζον προς τούτο ιδία την οικονομικήν κατάστασιν εκάστου, την δυνατότητα πραγματοποιήσεως των σκοπών του διαλυθέντος και την ομοιότητα των καταστατικών σκοπών. 4.Από της τελεσιδικίας της εκδιδομένης κατά τα άνω αποφάσεως, οι κατέχοντες ή οπωσδήποτε διαχειριζόμενοι την περιουσίαν του διαλυθέντος σωματείου οφείλουν, όπως παραδώσουν τα στοιχεία ταύτης δια πρωτοκόλλου εις τον νόμιμον εκπρόσωπον του σωματείου, εις ο η περιουσία περιέρχεται. 5.Το σωματείον, εις ο περιέρχεται η περιουσία του διαλυθέντος, οφείλει να προβή εις εκκαθάρισιν ταύτης, ως χωριστής ομάδος άνευ ευθύνης δια τας πέραν του καθαρού ενεργητικού αυτής απαιτήσεις δι’ απογραφής, επαληθεύσεως των υποχρεώσεων, εισπράξεως των απαιτήσεων και εκποιήσεως, εφ’ όσον παρίσταται ανάγκη, των κινητών και ακινήτων. Εάν εκ της εκκαθαρίσεως προκύπτη ότι το ενεργητικόν δεν επαρκεί προς εξόφλησιν των υποχρεώσεων, εφαρμόζεται το άρθρ. 1920 Αστικού Κώδικος αναλόγως. Άρθρ.2.-Η ισχύς του παρόντος Νόμου άρχεται από της δημοσιεύσεως δια της Εφημερίδος της Κυβερνήσεως. 